THAI จัดโปรโมชั่น Youth Fun Zone “Fly to Feel…Fly to Fun”
THAI จัดโปรโมชั่น Youth Fun Zone “Fly to Feel…Fly to Fun” สำหรับการเดินทางได้ทั้งจากกรุงเทพ และ อีก 10 จุดบินภายในประเทศ เดินทาง 8 พฤษภาคม-10 กรกฎาคม 2562
9 พ.ค. 2562

นายวิวัฒน์ ปิยะวิโรจน์ รองกรรมการผู้อำนวยการใหญ่สายการพาณิชย์ บริษัท การบินไทย จำกัด (มหาชน) หรือ THAI เปิดเผยว่า ที่ผ่านมา บริษัทฯ ได้จำหน่ายบัตรโดยสารราคาพิเศษสำหรับเยาวชนอายุระหว่าง 12-25 ปี และได้รับการตอบรับเป็นอย่างดี จึงได้จัดโปรโมชั่น Youth Fun Zone “Fly to Feel…Fly to Fun” จำหน่ายบัตรโดยสารราคาพิเศษสำหรับเยาวชนอายุระหว่าง 12-25 ปี อีกครั้ง ในเส้นทางยอดนิยม ได้แก่ กรุงเทพฯ-ฮ่องกง กรุงเทพฯ-ไทเป กรุงเทพฯ-เซี่ยเหมิน กรุงเทพฯ-เฉิงตู/คุนหมิง
รวมทั้ง กรุงเทพฯ สู่ 5 จุดบินในญี่ปุ่น ได้แก่ โตเกียว โอซากา นาโกยา ฟุกุโอกะ และซัปโปโร ซึ่งผู้โดยสารสามารถสำรองที่นั่งและออกบัตรโดยสารได้ตั้งแต่บัดนี้-31 พฤษภาคม 2562 และใช้เดินทางได้ในวันอาทิตย์-วันพฤหัสบดี ตั้งแต่ 8 พฤษภาคม-10 กรกฎาคม 2562 โดยมีรายละเอียดดังนี้
– เส้นทาง ไป-กลับ กรุงเทพฯ-ฮ่องกง ราคาต่อท่านเริ่มต้นเพียง 5,960 บาท
– เส้นทาง ไป-กลับ กรุงเทพฯ-ไทเป ราคาต่อท่านเริ่มต้นเพียง 6,805 บาท
– เส้นทาง กรุงเทพฯ-เซี่ยเหมิน ราคาต่อท่านเริ่มต้นเพียง 8,790 บาท
– เส้นทาง กรุงเทพฯ-เฉิงตู/ คุนหมิง ราคาต่อท่านเริ่มต้นเพียง 7,155 บาท
– เส้นทางกรุงเทพฯ สู่ โตเกียว/ โอซากา/ นาโกยา/ ฟุกุโอกะ/ ซัปโปโร ไป-กลับ ราคาต่อท่าน เริ่มต้นเพียง 12,220 บาท
นอกจากนี้ โปรโมชั่น Youth Fun Zone “Fly to Feel…Fly to Fun” ยังสามารถใช้เดินทางจากจุดบินในประเทศไป-กลับ ด้วยเครื่องบินของการบินไทย และเที่ยวบินร่วมที่ทำการบินโดยเครื่องบินของไทยสมายล์ เลขรหัสเที่ยวบิน TG 4 หลัก จากจุดบินอื่นภายในประเทศ 10 จุดบิน ได้แก่ เชียงราย/เชียงใหม่/อุบลราชธานี/อุดรธานี/ขอนแก่น/กระบี่/ภูเก็ต/สุราษฏร์ธานี/ หาดใหญ่ และนราธิวาส สู่ 10 จุดบินยอดนิยมในต่างประเทศ ดังนี้
– ไป-กลับ ฮ่องกง ราคาต่อท่านเริ่มต้นเพียง 8,960 บาท
– ไป-กลับ ไทเป ราคาต่อท่านเริ่มต้นเพียง 10,005 บาท
– ไป-กลับ เซี่ยเหมิน ราคาต่อท่านเริ่มต้นเพียง 11,990 บาท
– ไป-กลับ เฉิงตู/ คุนหมิง ราคาต่อท่านเริ่มต้นเพียง 10,800 บาท
– ไป-กลับ โตเกียว/ โอซากา/ นาโกยา/ ฟุกุโอกะ/ ซัปโปโร ไป-กลับ ราคาต่อท่าน เริ่มต้นเพียง 15,780 บาท
อนึ่ง บัตรโดยสารราคาพิเศษ Youth Fun Zone “Fly to Feel…Fly to Fun” ได้รวมค่าภาษี และค่าธรรมเนียมทุกประเภทแล้ว ที่นั่งมีจำนวนจำกัดในแต่ละเที่ยวบิน และเป็นบัตรโดยสารแบบมีเงื่อนไข ทั้งนี้ สามารถสอบถามรายละเอียดเพิ่มเติม พร้อมทั้งสำรองที่นั่ง และออกบัตรโดยสารได้ที่เว็บไซต์ thaiairways.com สำนักงานขายการบินไทย และตัวแทนจำหน่ายทั่วประเทศ หรือ THAI Contact Center 0-2356-1111 (ตลอด 24 ชั่วโมง)